techiaith/cofnodycynulliad_en-cy huggingface dataset:
English: But the truth is that we have around 3,000 empty homes in north Wales, and some of them have been vacant for a decade and more. This is a huge waste of resources, isn't it? Because we are crying out for affordable homes, but we have thousands of empty homes in north Wales, and then we're seeing houses built on greenfield sites and on flood plains in north Wales. So, certainly, it remains a problem. We know that the turning houses into homes programme had an ambition of bringing 5,000 empty houses into use, but I think only 98 were returned to the housing sector in the year 2018-19. So, can you tell us what consideration you're giving to other incentives, which may be more effective, that could be used to encourage the owners of empty houses to tackle this problem?
Welsh: Ond y gwir amdani yw bod gyda ni o gwmpas 3,000 o dai gwag yng ngogledd Cymru, a rhai ohonyn nhw wedi sefyll yn wag am ddegawd a mwy. Mae hwn yn wastraff adnoddau enfawr iawn, onid yw e? Oherwydd rŷn ni'n gweiddi mas am dai fforddiadwy, ond mae gennym ni filoedd o dai gwag yn y gogledd, ac wedyn dŷn ni'n gweld tai yn cael eu codi ar gaeau gleision ac ar dir sy'n gorlifo yn y gogledd. Felly, yn sicr, mae'n dal i fod yn broblem. Rŷn ni'n gwybod bod y cynllun troi tai yn gartrefi â'r uchelgais o ddod nôl a 5,000 o dai gwag i ddefnydd, ond dwi'n meddwl mai dim ond 98 a lwyddwyd i'w cael nôl i'r sector tai yn y flwyddyn 2018-19. Felly, allwch chi ddweud wrthym ni pa ystyriaeth rŷch chi'n ei rhoi i gymhellion eraill, efallai mwy effeithiol, y gellid eu defnyddio i annog perchnogion tai gwag i fynd i'r afael â'r broblem?
English: Minister, like Llyr, I was looking at the data for 2018-19, and it is quite disappointing. It's a challenging area - empty homes in the private sector and asking local authorities to use their various financial mechanisms to get some of these homes back in use - but there's a variation in performance. The Isle of Anglesey brought 12 per cent of their private properties that were not in use back into use; 1.6 per cent in Conwy; 8.6 per cent in Denbighshire; and 5.6 per cent in Wrexham. So there's quite a variety there, and I do hope that the best practice is improved further and then adopted by the other authorities.
Welsh: Weinidog, fel Llyr, roeddwn yn edrych ar y data ar gyfer 2018-19, ac mae'n eithaf siomedig. Mae'n faes heriol - cartrefi gwag yn y sector preifat a gofyn i awdurdodau lleol ddefnyddio eu gwahanol fecanweithiau ariannol i sicrhau bod rhai o'r cartrefi hyn yn cael eu defnyddio unwaith eto - ond mae perfformiad yn amrywio. Mae Ynys Môn wedi sicrhau bod 12 y cant o'u heiddo preifat gwag yn cael ei ddefnyddio unwaith eto; 1.6 y cant yng Nghonwy; 8.6 y cant yn Sir Ddinbych; a 5.6 y cant yn Wrecsam. Felly mae cryn amrywiaeth yno, ac rwy'n gobeithio y bydd yr arferion gorau'n cael eu gwella ymhellach ac yna'n cael eu mabwysiadu gan yr awdurdodau eraill.
English: Yes, there is a variation in success in terms of bringing those empty homes back into use. Hopefully, the work on the CPOs, which I've just outlined, will prove useful to local authorities that have thus far struggled in this area, because we know that some local authorities have felt that they don't have either the capacity or the confidence to engage in that particular area of work. Council tax premiums are also a useful tool in terms of tackling empty homes and, again, they've been used to different effect and to different levels across Wales. We do know that premiums will be charged on almost 6,700 long term empty dwellings in Wales in the next financial year, and the number of long term empty dwellings has fallen by over 1,000 since the premiums were introduced. So, it certainly is having an impact.
Welsh: Oes, mae llwyddiant yn amrywio o ran sicrhau bod cartrefi gwag yn cael eu defnyddio unwaith eto. Y gobaith yw y bydd y gwaith ar y gorchmynion prynu gorfodol a amlinellais yn awr yn ddefnyddiol i awdurdodau lleol sydd wedi cael anhawster yn y maes hwn hyd yma, oherwydd gwyddom fod rhai awdurdodau lleol wedi teimlo nad oes ganddynt gapasiti na hyder i gymryd rhan yn y maes gwaith penodol hwnnw. Mae premiymau'r dreth gyngor hefyd yn arf defnyddiol i fynd i'r afael â chartrefi gwag ac unwaith eto, maent wedi cael eu defnyddio at ddibenion gwahanol ac i raddau gwahanol ar draws Cymru. Gwyddom y bydd premiymau'n cael eu codi ar bron i 6,700 o anheddau sy'n wag yn hirdymor yng Nghymru yn y flwyddyn ariannol nesaf, ac mae nifer yr anheddau sydd wedi bod yn wag yn hirdymor wedi gostwng dros 1,000 ers cyflwyno'r premiymau. Felly, mae'n sicr yn cael effaith.
English: Thank you very much, Deputy Presiding Officer. A few questions on coronavirus and the preparations for that. In terms of the pressures on health and care services specifically, could you give us some idea of the kinds of discussions that have been happening between the Minister for Health and Social Services and yourself in order to ensure that the appropriate resources are made available, even if they're not required at the moment? Because we do need to know that a lack of resources will be no barrier at all when the fight against coronavirus intensifies.
Welsh: Diolch yn fawr iawn, Dirprwy Lywydd. Cwpwl o gwestiynau ynglŷn â'r coronafeirws a'r paratoi am hynny. O ran y pwysau ar wasanaethau iechyd a gofal yn benodol, a gawn ni ryw syniad gennych chi o'r math o drafodaethau sydd wedi bod yn digwydd rhwng y Gweinidog Iechyd a Gwasanaethau Cymdeithasol a chithau er mwyn sicrhau bod yr adnoddau priodol yn cael eu rhoi yn barod i'w rhannu, os nad oes eu hangen nhw ar hyn o bryd? Achos rydyn ni angen gwybod na fydd diffyg adnoddau yn rhwystr mewn unrhyw ffordd pan fydd y frwydr yn erbyn coronafeirws yn dwysau.
English: I have been having these discussions with my colleague the health Minister in terms of how we deal with COVID-19, and there are also discussions that I've had with colleagues from the other devolved nations, and also with the Chief Secretary to the Treasury. We're clear in Wales that funding is not going to be a barrier to the NHS being able to deal with the coronavirus. We were also clear at our meeting with the Chief Secretary to the Treasury that funding that flows from the UK Government in relation to this exceptional circumstance should be done on the basis of need. I was really keen to press home the fact that, in Wales, we have a proportionately older population and, obviously, that puts us at potentially larger risk of having to look after people who are much sicker. So, that's something that we need to very much bear in mind as funding is allocated across the UK. We don't yet know how the picture will develop in the different regions of Wales, so this is very much an ongoing discussion, but I do want to give that confidence that funding is not going to be a barrier to supporting the NHS.
Welsh: Rwyf wedi bod yn cael y trafodaethau hyn gyda fy nghyd-Aelod, y Gweinidog iechyd, o ran sut rydym yn ymdrin â COVID-19, ac rwyf hefyd wedi cael trafodaethau gyda chymheiriaid o'r gwledydd datganoledig eraill, a Phrif Ysgrifennydd y Trysorlys hefyd. Rydym yn glir yng Nghymru na fydd cyllid yn rhwystro'r GIG rhag gallu mynd i'r afael â'r coronafeirws. Roeddem hefyd yn glir yn ein cyfarfod â Phrif Ysgrifennydd y Trysorlys y dylai cyllid sy'n dod gan Lywodraeth y DU mewn perthynas â'r amgylchiadau eithriadol hyn gael ei ddarparu ar sail angen. Roeddwn yn awyddus iawn i bwysleisio'r ffaith bod gennym ni, yng Nghymru, boblogaeth hŷn yn ôl cyfran ac yn amlwg, mae hynny'n golygu y gallai fod mwy o berygl y bydd yn rhaid inni ofalu am bobl sy'n llawer salach. Felly, mae hwnnw'n rhywbeth y mae angen inni ei gofio wrth i gyllid gael ei ddyrannu ar draws y DU. Nid ydym yn gwybod eto sut y bydd y darlun yn datblygu yn y gwahanol ranbarthau o Gymru, felly mae hon yn sicr yn drafodaeth barhaus, ond rwyf eisiau rhoi'r sicrwydd hwnnw na fydd cyllid yn rhwystr i gefnogi'r GIG.
English: Thank you very much, and I would appreciate updates on the resources that are being released, along with updates on the steps in terms of safeguarding people's health. That point is centrally important, of course: we can't look at some model that would share funds according to population, because different parts of the UK could be hit very differently by COVID-19. Moving, then, from the health element to the economic element, which of course is a substantial element of the concern as we move forward, the UK Government in today's budget has announced a package of support for small businesses, which of course will be under pressure. One idea is to freeze business rates for certain businesses; there is talk of a loans plan for businesses that have been affected by coronavirus; and there's also a pledge that the Government will assist companies with statutory sick pay for those who miss work because of coronavirus. Now, it's very important that those packages are also outlined by the UK Government, but it's also very important that we hear from the Welsh Government how prepared you are to seek different ways of alleviating the concerns of business now and being ready to step in. We haven't heard the details of such plans to date, but now would be a good opportunity for us to discuss that.
Welsh: Diolch yn fawr iawn, ac mi fuaswn i'n gwerthfawrogi diweddariadau ar yr adnoddau sydd yn cael eu rhyddhau, ochr yn ochr â'r diweddariadau ar y camau o ran gwarchod iechyd. Mae'r pwynt yna'n gwbl ganolog, wrth gwrs: allwn ni ddim edrych ar ryw fodel a fyddai'n rhannu arian yn ôl poblogaeth, oherwydd mi allai gwahanol rannau o'r Deyrnas Unedig gael eu taro'n wahanol iawn gan COVID-19. Yn symud o'r elfen iechyd at yr elfen economaidd, sydd wrth gwrs yn elfen sylweddol o'r consyrn wrth inni symud ymlaen, mae Llywodraeth Prydain yn y gyllideb heddiw wedi cyhoeddi pecyn o gymorth ar gyfer busnesau bach sydd, wrth gwrs, yn dod o dan bwysau. Un syniad ydy rhewi cyfraddau busnes ar gyfer rhai busnesau; mae yna sôn am gynllun benthyciadau ar gyfer busnesau sydd wedi cael eu heffeithio gan coronafeirws; ac mae yna hefyd addewid y bydd y Llywodraeth yn helpu cwmnïau efo taliad statudol ar gyfer salwch ar gyfer y rheini sy'n colli gwaith o ran coronafeirws. Mae'n bwysig iawn bod y pecynnau yna yn cael eu hamlinellu gan Lywodraeth Prydain; mae'n bwysig iawn hefyd ein bod ni yn clywed gan Lywodraeth Cymru pa mor barod ydych chi i chwilio am ffyrdd gwahanol o leddfu pryderon busnes rŵan a bod yn barod i gamu i mewn. Dydyn ni ddim wedi clywed manylion cynlluniau felly hyd yn hyn, ac mi fyddai rŵan yn gyfle da i ni allu trafod hynny.
English: And, finally, sticking with the budget, and with the Chancellor indicating that the UK Government will be launching a fundamental review of business rates, we're certainly of the view that we need a fundamental review, and we wish that we could have moved quicker in Wales. We've had review after review; I'm sure the time should have come some time ago for some action to be taken. As part of that fundamental review, the UK Government will consider plans to scrap business rates and replace them with a land value tax. Now, Plaid Cymru is currently looking at how land value tax might work in Wales; Welsh Government, for some time, has been looking at this. Is now not the time to seize the momentum, that there is a changing context, and the UK Government warming to the idea perhaps? And will we see some action soon on LVT from Welsh Government?
Welsh: Ac yn olaf, gan aros gyda'r gyllideb, a chyda'r Canghellor yn nodi y bydd Llywodraeth y DU yn lansio adolygiad sylfaenol o drethi busnes, rydym yn sicr o'r farn ein bod angen adolygiad sylfaenol, a hoffem pe gallem fod wedi symud yn gyflymach yng Nghymru. Rydym wedi cael adolygiad ar ôl adolygiad; rwy'n siŵr y dylai rhai camau fod wedi cael eu cymryd beth amser yn ôl. Fel rhan o'r adolygiad sylfaenol hwnnw, bydd Llywodraeth y DU yn ystyried cynlluniau i ddileu ardrethi busnes a sefydlu treth gwerth tir yn eu lle. Nawr, ar hyn o bryd, mae Plaid Cymru yn edrych ar sut y gallai treth gwerth tir weithio yng Nghymru; mae Llywodraeth Cymru wedi bod yn edrych ar hyn ers peth amser. Onid yn awr yw'r amser i fanteisio ar y momentwm, i newid y cyd-destun, ac i Lywodraeth y DU gynhesu at y syniad efallai? Ac a fydd Llywodraeth Cymru yn gweithredu ar dreth gwerth tir yn fuan?
English: Well, you'll certainly see, very shortly, published, the document that we commissioned, which does look at the implications of land value tax and what that would mean for Wales. This is part of a suite of research that we've commissioned that looks at various aspects of local taxation, both for non-domestic rates and for council tax. We've also had a piece of work that looks at what the implications would be of re-evaluation, for example, and who the winners and losers would be there; what would be the distributional impact in terms of geography across Wales? Over the course, now, of this spring, there will be several pieces of research published, which, together, will provide all of us with a suite of really insightful evidence in order to consider the way forward. But, of course, business rates - it's not something that you should reform just for the sake of it. We need to be sure that any reforms are made in a way that meets our Welsh Government priorities more widely. And I have to say that I was really pleased by the announcement today that the UK Government has finally caught up now, and that half of businesses in England will no longer be paying business rates. But, of course, we've had that situation in Wales for a very long time.
Welsh: Wel, byddwch yn sicr yn gweld y ddogfen a gomisiynwyd gennym yn cael ei chyhoeddi'n fuan iawn, ac mae honno'n edrych ar oblygiadau treth gwerth tir a beth fyddai hynny'n ei olygu i Gymru. Mae'n rhan o gyfres o waith ymchwil a gomisiynwyd gennym sy'n edrych ar wahanol agweddau ar drethiant lleol, ar gyfer ardrethi annomestig ac ar gyfer y dreth gyngor. Rydym hefyd wedi cael gwaith sy'n edrych ar beth fyddai goblygiadau ail-werthuso, er enghraifft, a phwy fyddai'r enillwyr a'r collwyr yn y sefyllfa honno; beth fyddai'r effaith ddosbarthiadol o ran daearyddiaeth ledled Cymru? Yn ystod y gwanwyn hwn, bydd sawl darn o waith ymchwil yn cael eu cyhoeddi a fydd, gyda'i gilydd, yn darparu cyfres o dystiolaeth hynod o graff i bob un ohonom er mwyn ystyried y ffordd ymlaen. Ond wrth gwrs, ardrethi busnes - ni ddylid eu diwygio er mwyn eu diwygio yn unig. Mae angen inni fod yn siŵr fod unrhyw ddiwygiadau'n cael eu gwneud mewn ffordd sy'n cyflawni blaenoriaethau Llywodraeth Cymru yn ehangach. Ac mae'n rhaid i mi ddweud fy mod yn falch iawn ynglŷn â'r cyhoeddiad heddiw fod Llywodraeth y DU, o'r diwedd, wedi dal i fyny yn awr, ac na fydd hanner busnesau Lloegr yn talu ardrethi busnes mwyach. Ond wrth gwrs, rydym wedi bod yn y sefyllfa honno yng Nghymru ers amser hir iawn.
English: Diolch, Dirprwy Lywydd. Minister, the Chancellor of the Exchequer has today, in his budget, announced a number of key funding commitments to small and medium-sized enterprises, as well as to the hospitality and retail industry, in light of the threat of COVID-19, which was just raised by the Plaid Cymru spokesperson. Today's announcement also includes an extra £360 million a year to the Welsh Government, more investment in infrastructure and more investment in broadcasting, such as S4C. So it's looking as though austerity - so beloved by members of your Government to talk about - is nearing an end. Will you confirm that the Welsh Government will use the Barnett consequentials arising from the Chancellor's pledges to match the UK Government's support?
Welsh: Diolch, Ddirprwy Lywydd. Weinidog, mae Canghellor y Trysorlys heddiw, yn ei gyllideb, wedi cyhoeddi nifer o ymrwymiadau ariannu allweddol i fentrau bach a chanolig eu maint, yn ogystal ag i'r diwydiant lletygarwch a manwerthu, yng ngoleuni bygythiad COVID-19, a godwyd gan lefarydd Plaid Cymru yn awr. Mae'r cyhoeddiad heddiw hefyd yn cynnwys £360 miliwn yn ychwanegol y flwyddyn i Lywodraeth Cymru, mwy o fuddsoddi mewn seilwaith a mwy o fuddsoddi mewn darlledu, fel S4C. Felly mae'n ymddangos bod cyni - y mae aelodau o'ch Llywodraeth wrth eu boddau'n siarad amdano - yn prysur ddod i ben. A wnewch chi gadarnhau y bydd Llywodraeth Cymru yn defnyddio symiau canlyniadol Barnett sy'n deillio o addewidion y Canghellor i gyfateb i gymorth Llywodraeth y DU?
English: Well, I've got bad news for the opposition spokesperson, of course, because austerity certainly isn't over. If you look at the documentation that supports the UK Government's budget, the Office for Budget Responsibility paints a pretty gloomy picture of prospects, even before taking into account COVID-19. And that's not surprising, given the UK Government's reckless approach to trade negotiations with our largest and most important trading partner, the European Union. At no point in this Parliament does the OBR suggest that growth will even reach 2 per cent, which is pretty poor by historic terms. So I don't think that we can say austerity is over. And even with the additional funding that comes to Welsh Government today as a result of the UK Government's budget, it barely takes us back to where we were 10 years ago. So, austerity, I'm afraid, is still with us.
Welsh: Wel, mae gennyf newyddion drwg i lefarydd yr wrthblaid, wrth gwrs, oherwydd yn sicr nid yw cyni wedi dod i ben. Os edrychwch ar y dogfennau sy'n cefnogi cyllideb Llywodraeth y DU, mae'r Swyddfa Cyfrifoldeb Cyllidebol yn rhoi darlun eithaf digalon o'r rhagolygon, hyd yn oed cyn ystyried COVID-19. Ac nid yw hynny'n syndod, o gofio agwedd ddiofal Llywodraeth y DU tuag at drafodaethau masnach gyda'n partner masnachu mwyaf a phwysicaf, yr Undeb Ewropeaidd. Nid yw'r Swyddfa Cyfrifoldeb Cyllidebol wedi awgrymu ar unrhyw adeg yn y Senedd hon y bydd twf yn cyrraedd 2 y cant hyd yn oed, sy'n eithaf gwael yn hanesyddol. Felly nid wyf yn credu y gallwn ddweud bod cyni wedi dod i ben. A hyd yn oed gyda'r cyllid ychwanegol sy'n dod i Lywodraeth Cymru heddiw o ganlyniad i gyllideb Llywodraeth y DU, prin fod hynny'n mynd â ni'n ôl lle roeddem 10 mlynedd yn ôl. Felly, mae cyni yma o hyd, mae arnaf ofn.
English: I didn't hear anything from the UK Government today, actually, about changes to income tax. I know that there was an announcement in respect of the national living wage and the national insurance threshold, but I don't recall anything specific to income tax. Because that would be something that we would be keen to explore, particularly in case it had any implications for our Welsh Government funding. Actually, the Chancellor had very little to say on tax today. There was absolutely nothing on air passenger duty and there was nothing on vacant land tax. So those were two things that I was hoping to see in the budget today, but that was not mentioned. So, I don't think that the Chancellor has taken opportunities within his budget, particularly in relation to tax, because there's not an awful lot in it.
Welsh: Ni chlywais unrhyw beth gan Lywodraeth y DU heddiw am newidiadau i dreth incwm. Gwn fod cyhoeddiad wedi'i wneud ynglŷn â'r cyflog byw cenedlaethol a'r trothwy yswiriant cenedlaethol, ond nid wyf yn cofio unrhyw beth yn cael ei ddweud am dreth incwm yn benodol. Oherwydd byddai hynny'n rhywbeth y byddem yn awyddus i'w archwilio, yn enwedig rhag ofn y byddai unrhyw oblygiadau i gyllid Llywodraeth Cymru. A dweud y gwir, ychydig iawn a oedd gan y Canghellor i'w ddweud am drethi heddiw. Ni ddywedwyd unrhyw beth am doll teithwyr awyr nac unrhyw beth am drethi tir gwag. Felly, dyna ddau beth roeddwn yn gobeithio eu gweld yn y gyllideb heddiw, ond ni chawsant eu crybwyll. Felly, nid wyf yn credu bod y Canghellor wedi manteisio ar gyfleoedd yn ei gyllideb, yn enwedig mewn perthynas â threthi, oherwydd nid oes llawer iawn ynddi.
English: I would welcome any support that the Conservatives can give in terms of ensuring that their colleagues in Westminster do ensure that Wales is funded as much as it needs to be in terms of the coronavirus. The Chancellor was at pains in his opening remarks to say that the coronavirus is something that is not a political issue; it is something that we all have to deal with, and we have to work closely across Governments on. And I would agree with him on that. In terms of the additional funding, the Chancellor announced a £5 billion emergency response fund for the NHS. So, we don't see any consequentials for that immediately, but what we do know is that that would be a figure of funding that might be available, should it become needed as the coronavirus progresses. So, we don't have a figure yet, and I think that's quite right that we don't have a figure yet, but what we do need is that agile working, that sharing of information to ensure that we do get the funding, as and when we need it.
Welsh: Buaswn yn croesawu unrhyw gymorth y gall y Ceidwadwyr ei roi o ran gwneud yn siŵr fod eu cymheiriaid yn San Steffan yn sicrhau bod Cymru'n cael ei hariannu i'r graddau sy'n angenrheidiol mewn perthynas â'r coronafeirws. Roedd y Canghellor yn awyddus iawn yn ei sylwadau agoriadol i awgrymu nad yw coronafeirws yn fater gwleidyddol; mae'n rhywbeth y mae'n rhaid i bawb ohonom ymdrin ag ef, ac mae'n rhaid inni gydweithio'n agos arno ar draws Llywodraethau. A buaswn yn cytuno ag ef o ran hynny. O ran yr arian ychwanegol, cyhoeddodd y Canghellor gronfa ymateb i argyfwng gwerth £5 biliwn ar gyfer y GIG. Felly, nid ydym yn gweld unrhyw symiau canlyniadol ar gyfer hynny ar unwaith, ond rydym yn gwybod y byddai hwnnw'n gyllid a allai fod ar gael, pe bai ei angen wrth i'r coronafeirws ddatblygu. Felly, nid oes gennym ffigur eto, ac rwy'n credu ei bod yn gwbl gywir nad oes gennym ffigur eto, ond rydym angen i bobl weithio'n hyblyg a rhannu gwybodaeth i sicrhau ein bod yn cael yr arian yn ôl yr angen.
English: Well, the Wales development bank sits within the portfolio of my colleague the Minister for economy, but I do know that it has done really sterling work in terms of helping to support businesses prepare for Brexit. And in many ways, this is about helping businesses prepare for something difficult, so we can learn some of those same lessons. It's been really important in terms of those property development loans, but also support for microbusinesses in terms of supporting them to grow, if they wish to grow. So, I think there are opportunities really to use those links that we have with those individual businesses to potentially offer support and advice, and this is one of the joys of being a small nation at difficult times, namely that you do have those individual relationships and you do have those opportunities to share information and advice. But I know that Ken Skates will be looking closely at what role the Wales development bank can play in terms of supporting businesses as we face coronavirus. And I know that colleagues across Government will be having more to say about their own individual contributions to the effort in due course.
Welsh: Wel, mae banc datblygu Cymru yn rhan o bortffolio fy nghyd-Aelod, Gweinidog yr economi, ond rwy'n gwybod ei fod wedi gwneud gwaith rhagorol yn helpu i gynorthwyo busnesau i baratoi ar gyfer Brexit. Ac mewn sawl ffordd, mae hyn yn ymwneud â helpu busnesau i baratoi ar gyfer rhywbeth anodd, felly gallwn ddysgu rhai o'r un gwersi. Mae wedi bod yn bwysig iawn o ran y benthyciadau datblygu eiddo hynny, ond hefyd o ran cymorth i ficrofusnesau i'w cynorthwyo i dyfu, os ydynt yn dymuno tyfu. Felly, credaf fod cyfleoedd i ddefnyddio'r cysylltiadau hynny sydd gennym â'r busnesau unigol hynny i gynnig cymorth a chyngor, o bosibl, a dyma un o'r pethau da am fod yn genedl fach ar adegau anodd, sef bod gennych y cysylltiadau unigol hynny a'r cyfleoedd hynny i rannu gwybodaeth a chyngor. Ond rwy'n gwybod y bydd Ken Skates yn edrych yn ofalus ar ba rôl y gall banc datblygu Cymru ei chwarae yn cefnogi busnesau wrth inni wynebu coronafeirws. A gwn y bydd gan gyd-Aelodau ar draws y Llywodraeth fwy i'w ddweud am eu cyfraniadau unigol eu hunain i'r ymdrech maes o law.